3. ΠΡΟΕΔΡΙΚΟΝ ΔΙΑΤΑΓΜΑ της 11/17 Σεπτ. 1932 Περί τηρήσεως βιβλίων Συνεταιρισμών κλπ. Εκδίδεται κατά το άρθρ. 13 του νόμ. 5496 ΄Αρθρ.1.-Τα βιβλία των συνεταιρισμών αποκαταστάσεως τηρούνται κατά το διπλογραφικόν σύστημα. Υποχρεωτικώς τηρούνται παρά του συνεταιρισμού ημερολόγιον, καθολικόν, βιβλίον αποθήκης (εάν διατηρή τοιαύτην ο συνεταιρισμός) και αναλυτικόν μεριδολόγιον των συνεταίρων, προαιρετικώς δε οιαδήποτε άλλα βοηθητικά βιβλία ήθελον κριθή αναγκαία αναλόγως του κύκλου των εργασιών του συνεταιρισμού. ΄Αρθρ.2.-Ο διορισμός των λογιστών των συνεταιρισμών ενεργείται δι’ αποφάσεως του διοικητικού συμβουλίου υποκειμένης εις την έγκρισιν του υπουργού της Γεωργίας, εν περιπτώσει δε διαφωνίας διορίζεται ο υπό του υπουργού της Γεωργίας προτεινόμενος. Σελ. 187 .505. Βιβλία και Ευρετήρια Συνεταιρισμών 14.Γ .β.3 Εις τους ειδικούς λογιστάς συνεταιρισμών επιτρέπεται να ανατεθή η τήρησις βιβλίων περισσοτέρων του ενός συνεταιρισμών. Οι συνεταιρισμοί ορίζονται εις εκάστην συγκεκριμένην περίστασιν παρά του υπουργού της Γεωργίας, προτάσει του γραφείου γεωργικής περιφερείας. ΄Αρθρ.3.-Η εις τους ειδικούς λογιστάς χορηγουμένη υπό των συνεταιρισμών αποκαταστάσεως ειδική αποζημίωσις ή επίδομα καθορίζεται δι’ αποφάσεως της γενικής συνελεύσεως του συνεταιρισμού υποκειμένης εις την έγκρισιν του προϊσταμένου του γραφείου της γεωργικής περιφερείας .  εν περιπτώσει διαφωνίας αποφαίνεται τελεσιδίκως ο υπουργός της Γεωργίας. Η αποζημίωσις αύτη ή το επίδομα δεν δύναται να υπερβαίνη δι’ έκαστον συνεταιρισμόν τας δραχ. 600 μηνιαίως δια τους αριθμούντας μέχρις 150 μελών συνεταιρισμούς, τας δραχ. 900 δια τους αριθμούντας μέχρι 250 μελών και τας δραχ. 1.500 δια τους αριθμούντας περισσότερα μέλη. Η ανάληψις υπό λογιστού τινος της τηρήσεως των λογιστικών βιβλίων και ετέρου τοιούτου, εφ’ όσον ο υπουργός της Γεωργίας ήθελε το κρίνει επάναγκες, είναι υποχρεωτική δια τον λογιστήν. Ενδεχομένη άρνησις αποτελεί λόγον απολύσεως τούτου δι’ αποφάσεως του υπουργού της Γεωργίας. ΄Αρθρ.4.-Αι εις την διαχείρισιν του νομικού προσώπου του συνεταιρισμού ευρισκόμενοι πάσης φύσεως εκτάσεις (συνεταιρικαί βοσκαί, χηρεύοντες κλήροι, κοινόχρηστοι εκτάσεις κλπ.), εφ’ όσον δι’ αποφάσεως της γενικής συνελεύσεως, υποκειμένης εις την έγκρισιν του προϊσταμένου του γραφείου της γεωργικής περιφερείας ήθελον κριθή ως μη αμέσως αναγκαιούσαι εις τον συνεταιρισμόν, ενοικιάζονται δια πλειοδοτικού διαγωνισμού, τα πρακτικά του οποίου υπόκεινται εις την έγκρισιν του αρμοδίου προϊσταμένου της γεωργικής περιφερείας, υποχρεουμένου να εκδώση την απόφασίν του εντός πέντε ημερών από της παραλαβής των. Παρερχομένης της προθεσμίας απράκτου, τα πρακτικά θεωρούνται αυτοδικαίως εγκεκριμένα, εφ’ όσον ήθελον έχει εγκριθή υπό του διοικητικού συμβουλίου του συνεταιρισμού. Οσάκις εξαιρετικαί περιπτώσεις δεν επιτρέπουν την ενέργειαν διαγωνισμού, δύναται η ενοικίασις να ενεργηθή δι’ απ’ ευθείας συμφωνίας, η συμφωνία όμως αύτη δεν δύναται να είναι ισχυρά ή μόνον μετά την έγκρισίν της υπό του διοικητικού συμβουλίου του συνεταιρισμού και του προϊσταμένου του γραφείου. Σελ. 188 Το εξαιρετικόν των περιστάσεων κρίνει εκάστοτε ο προϊστάμενος του γραφείου. Πάσα ενοικίασις ενεργηθείσα κατά παράβασιν του παρόντος άρθρου συνεπάγεται καταλογισμόν των υπευθύνων δια του ποσού του διαφυγόντος κέρδους του συνεταιρισμού, εξακριβουμένου δια διοικητικών ανακρίσεων και καθοριζομένου δι’ αποφάσεως του υπουργού της Γεωργίας. ΄Αρθρ.5.-Πάσα είσπραξις εσόδων του συνεταιρισμού ενεργείται δια διπλοτύπων αποδείξεων αποκοπτομένων εξ ειδικού στελέχους, πάσα δε πληρωμή εξόδων δια διπλοτύπου εντάλματος αποκοπτομένου επίσης εξ ειδικού στελέχους. Αμφότερα τα στελέχη των τε αποδείξεων και ενταλμάτων δέον να είναι ηριθμημένα και εσφραγισμένα καθ’ έκαστον αυτών φύλλον παρά του αρμοδίου γραφείου της γεωργικής περιφερείας. Αι εισπράξεις των εσόδων δέον να ενεργώνται επί τη βάσει τίτλων συντεταγμένων κατά το καταστατικόν του συνεταιρισμού, αι δε πληρωμαί δέον να στηρίζωνται εις δικαιολογητικά αποδεικνύοντα πλήρως την υποχρέωσιν του συνεταιρισμού, ως και το νόμιμον ταύτης. Τα δικαιολογητικά δύνανται να ορίζωνται εκάστοτε δι’ αποφάσεως του υπουργού της Γεωργίας. ΄Αρθρ.6.-Πάσα ενέργεια, ήτις ήθελε προκαλέσει δαπάνην εις βάρος του συνεταιρισμού ανωτέραν των χιλίων δραχμών ή ημεραργίας ενός ή περισσοτέρων μελών του συνεταιρισμού πλείονας των τριών ημερών, δέον να τύχη προγενεστέρας εγκρίσεως της γενικής συνελεύσεως, εν η να ορίζεται και το ανώτατον ποσόν, μέχρι του οποίου δύναται να φθάση αύτη. Πάσα ενέργεια προκαλούσα δαπάνην μικροτέραν των χιλίων δραχμών, ή ημεραργίας ολιγωτέρας των τριών δέον να τύχη προγενεστέρας εγκρίσεως του διοικητικού συμβουλίου, εν η να ορίζεται το ανώτατον ποσόν, μέχρι του οποίου δύναται να φθάση αύτη. Των ανωτέρω περιορισμών εξαιρούνται αι δαπάναι αι αφορώσαι δικαστικήν ενέργειαν περί προσωρινών μέτρων. Ουδεμία απολύτως δαπάνη ενεργουμένη κατά παράβασιν του παρόντος άρθρου δύναται ν’ αναγνωρισθή.  ΄Αρθρ.7.-Έξοδα ξενίας ως και οδοιπορικά τοιαύτα δημοσίων υπαλλήλων δεν δύνανται ν’ αναγνωρισθούν εις βάρος του συνεταιρισμού. .506. 14.Γ .β.3 Βιβλία και Ευρετήρια Συνεταιρισμών 